Uexküll-Güldenband

Uexküll-Güldenband (ka Üxküll-Gyllenband, Yxkull-Gyllenband, Uexkull-Gyllenband, Uxkull-Gyllenband, Uexküll-Gyldenband) on baltisaksa vabahärrasuguvõsa. 
See eraldus Uexküllide suguvõsa haruna Rootsis 23. augustil 1648, kui  Rootsi kuninganna Kristiina aadeldas Härgla mõisniku, sõjanõuniku, Eestimaa ja Ingeri kindralkomissari Otto von Uexkülli (maetud 1653) ja tema vennapojad oobersti ja Eestimaa maanõuniku Reinhold Johann von Uexkülli (maetud 1672) ja Conrad von Uexkülli (maetud 1663) Paadrema vabahärradeks ning immatrikuleeriti 1652 Rootsi rüütelkonda vabahärrasuguvõsana Nr.30.  Samas võeti kaksiknimi Yxkull-Gyllenband. 

9. oktoobril 1790 sai Württembergi hertsogiriigi salanõunik, ülemõuemarssal ja Mömpelgardi krahvkonna kuberner Carl Gustav Friedrich von Üxküll-Güldenband (1716–1801) krahvidiplomi.

Suguvõsa liikmeid
Otto Reinhold von Yxkull-Gyllenband (1670–1746), Rootsi sõjaväelane.
Otto Reinhold von Üxküll-Güldenband (1714–1773), Särevere, Tori ja Saksi mõisnik, kaardiväe rittmeister, Eestimaa maanõunik, vappepitaaf asus Türi kiriku seinal.
Emich Johann Friedrich von Üxküll-Güldenband (1724–1810), Mönchzelli härra, Württembergi kuningriigi riigiminister, salanõunike kolleegiumi president 
Karl Heinrich von Uexküll-Güldenband, laevastikuohvitser, metsamajanduse reformaator
Peter von Üxküll-Güldenband (1786–1847), Muuga mõisnik, Venemaa ooberst, krahv Langéroni korpuse ülemkortermeister, Pour le Mérite ordeni rüütel.
Reinhold von Üxküll-Güldenband (1790–1860), Kuie mõisnik, Venemaa kindralmajor, Püha Georgi ja Pour le Mérite ordeni rüütel.
Alexander von Üxküll-Güldenband (1799–1880), Venemaa kindralleitnant, Poltaava kadetikorpuse direktor
Alexander Karl Abraham von Üxküll-Güldenband (1840–1912), Venemaa riigitegelane
Alexander Johann von Üxküll-Güldenband (1864–1923), jurist, filosoof ja tõeline riiginõunik.
Julius Karl von Üxküll-Güldenband (1853–1918; ru), Venemaa senaator, tõeline salanõunik ja riigisekretär.
Alexis von Üxküll-Güldenband (1879–19..), diplomaat, Johanniitide ordu aurüütel.
Karl von Üxküll-Güldenband (1817–1894), Venemaa kammerhärra, tõeline riiginõunik, suursaadik Roomas.
Alexander von Üxküll-Güldenband (1856–1921), Metsiku mõisnik, Venemaa kindralleitnant, Vene-Jaapani sõja ajal 1. Mandžuuria armee etapiülem.

Krahv Carl Gustav Friedrich von Üxküll-Güldenband (1716–1801), suguvõsaharu Euroopas
Krahv Karl August Bertram von Uxkull-Gyllenband (1761–1812)
Krahv Karl Wilhelm Friedrich von Uxkull-Gyllenband (1801–1890)
Krahv Rudolf Karl August Wilhelm von Uxkull-Gyllenband (1809–1879)
Krahv Alexander von Uxkull-Gyllenband (1836–1915), Austria-Ungari sõjaväelane (ratsaväekindral), suri järglasteta
Krahv Alfred Richard August von Üxküll-Gyllenband (1838–1877) 
Krahvinna Alexandrine von Üxküll-Gyllenband (1873–1963; de), Saksa Punase Risti tegelane.
Krahv Nikolaus von Üxküll-Gyllenband (1877–1944; de), Saksamaa kaupmees, ohvitser ja 1944. aasta 20. juuli vandenõus osaleja.
Krahvinna Caroline Schenk von Stauffenberg (1875-1956) sündinud von Üxküll-Gyllenband
Krahv Alfred Klemens Philipp Friedrich Justinian Schenk von Stauffenberg (1860-1936)
Krahv Alexander Franz Clemens Maria Schenk von Stauffenberg (1905-1964)
Krahv Berthold Schenk von Stauffenberg (1905-1944)
Krahv Claus von Stauffenberg (1907-1944), 1944. aasta 20. juuli vandenõus osaleja ja Adolf Hitleri atentaadi teostaja
Krahv Konrad von Uxkull-Gyllenband (1847–)
Krahv Woldemar Viktor Rudolf Konrad Gustav von Uxkull-Gyllenband (1867–)
Krahv Woldemar von Uxkull-Gyllenband (1898–1939; de), ajaloolane
Krahv Rudolf Konrad Alexander Alfred von Uxkull-Gyllenband (1869–)
Helmut R. von Uexküll (1925–2005), põllumajandusteadlane
Ludwig Ferdinand von Uexküll-Güldenband (1849–1896), Ambla kihelkonna  Tamsalu mõisa mõisnik
Parun Moritz von Uexküll-Gyllenband (1864–1917), Ambla kihelkonna Uudeküla ja Tamsalu mõisa mõisnik,

Viited

Rootsi aadlisuguvõsad